OpenLLM-France/wikimedia huggingface dataset:
# Las voces de la noche

Las voces de la noche és una pel·lícula espanyola dirigida per Salvador García Ruiz ambientada en l'Espanya franquista dels anys 1950. Es va estrenar en Espanya el 27 de febrer de 2004.

## Argument

Espanya, anys cinquanta. En un poble crescut entorn d'una fàbrica viuen Jorge (Tristán Ulloa), el fill petit del fundador, i Elisa (Laia Marull), la filla del comptable. Els dos habiten amb les seves famílies i són capaces de suportar la monotonia de les seves vides perquè passen les tardes dels dimecres i dissabtes en un hotel de la ciutat. Aquesta secreta vida en comú és essencial per als dos. La petita habitació de la ciutat en la qual es produeixen les seves trobades s'ha convertit en l'únic lloc en el qual poden ser ells mateixos. Aquest mínim espai, una mica sinistre, els resulta més acollidor, càlid i pròxim que la primorosa casa d'Elisa, acaronada per la mare, o la gran mansió de Jorge, plena de records familiars. Els dos són conscients de la mena de relació que han creat, i no li exigeixen més. Fins que Elisa decideix trencar les regles.

## Repartiment

* Laia Marull... Elisa
* Tristán Ulloa... Jorge
* Vicky Peña... Mare Elisa
* Juli Mira... Pare
* Paloma Paso Jardiel... Tia Olga
* Ana Wagener... Bárbara
* Ramon Madaula... Germán
* Pepa Zaragoza... Anita
* Pere Arquillué... Pepe
* Emma Vilarasau... Cata
* Guillermo Toledo... Niebla
* Álvaro de Luna... El vell
* Empar Ferrer... Cecilia
* Ana Sáez... Berta
* Malena Alterio... Julia
* Gloria Muñoz... Mare Julia
* Santi Ricart... Mario
* Mateo Soto... Mateo
* Anna Guardiola... Bárbara 12 anys
* Nina Febrer... Bárbara 17 anys
* Iván del Olmo... Germán 10 anys
* Albert Madaula... Germán 15 anys
* Sara Boada... Anita 5 anys
* Anna Villafañe... Anita 10 anys
* Albert Fabri... Pepe 10 anys
* Arnau Callol... Pepe 15 anys
* Pablo Fernández Clemente... Sastre
* Brady... India
* Mónica Bernuy... Pastissera
* Sole Martínez... Bibliotecària
* Sua Dalmau... Minyona
* Patricia Luna... Antonia

## Comentaris

* És la tercera pel·lícula del director Salvador García Ruiz després de Mensaka (1998) i El otro barrio (2000).
* El guió es del propi director. Es basa en la novel·la ambientada a Itàlia de Natalia Ginzburg, La voci della sera, escrita el 1961.
* Es va presentar al Festival de Cinema de Valladolid 2003.
* Va aconseguir una candidatura als premis Goya, la corresponent a millor guió adaptat.
* Està produïda per DeAPlaneta i Escima.
* El rodatge es va iniciar el 14 d'octubre de 2002 i va concloure el dia 5 de desembre de 2002 amb un pressupost de 2.300.000 euros. Va tenir lloc a Girona i Madrid.

## Referències

* ↑ "Las voces de la noche" i "Gothika" arriben divendres a les cartelleres cinematogràfiques, ccma.cat, 24 de febrer de 2004
* ↑ Las voces de la noche a Fotogramas
* ↑ Las voces de la noche al web dels Goya
* ↑ Las voces de la noche (2003). Salvador García Ruíz a pedresdegirona.com
# Publi Popil·li Lenat (cònsol)

Publi Popil·li Lenat (llatí: Publius Popillius C. f. P. N. Laenas) va ser un magistrat romà del segle ii aC. Formava part de la gens Popíl·lia i era de la família dels Popil·li Lenat.
Va ser elegit cònsol l'any 132 aC just l'any següent de l'assassinat de Tiberi Grac. El victoriós partit aristocràtic li va encarregar de processar als seguidors de Grac i en aquesta tasca va demostrar l'odi personal i la crueltat d'ell i de tota la seva família. Gai Grac pensava en ell quan va fer aprovar una llei contra tots aquells que havien condemnat a un ciutadà sense judici, i així li va explicar a Lenat personalment. Popil·li Lenat es va retirar voluntàriament a l'exili i no va tornar a Roma fins després de la mort de Gai Grac.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 708.
# Golubkina (cràter)

Golubkina és un cràter d'impacte en el planeta Venus de 28,4 km de diàmetre. Porta el nom d'Anna Golubkina (1864-1927), escultora russa, el qual va ser aprovat per la Unió Astronòmica Internacional el 1985.

## Referències

* ↑ «Golubkina». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Malassezia furfur

La Malassezia furfur és una espècie de fong que forma part de la flora normal en la pell dels humans, i és la causa d'una malaltia infecciosa i no contagiosa de la pell anomenada Pitiriasis versicolor. La Malassezia existeix en dues formes morfològiques: una forma és un estat de llevat, que havia estat anomenada antigament Pityrosporum ovale, i una altra és una fase micelial, que és la forma patògena. El nom d'aquest microorganisme prové del científic francès Louis-Charles Malassez.
# Manolete

Manuel Laureano Rodríguez Sánchez, més conegut com a Manolete (Còrdova, 4 de juliol de 1917 - Linares, 28 d'agost de 1947) fou un dels grans toreros de l'Espanya de la dècada de 1940.
Rebé l'apel·latiu de Quart Califa del toreig, i és considerat per molts com un dels més grans de tots els temps degut a un estil considerat pels experts com a elegant i vertical. Evolucionà l'art de la muleta torejant de front i citant de perfil.
Manolete era fill d'un torero anomenat també Manolete i d'Angustias Sánchez, més coneguda com a "Doña Angustias", que havia estat casada prèviament amb Lagartijo Chico. Va prendre l'alternativa el 2 de juliol de 1939 a La Maestranza de Sevilla i la confirmà a Las Ventas de Madrid el 12 d'octubre de 1939.
Manolete morí per una cornada d'Islero, un miura de 495 kg, el 28 d'agost de 1947, a la Plaça de Toros de Linares, a Jaén. Aquell mateix dia tenia pensat deixar el món del toreig. Fou enterrat l'endemà al panteó de la família Sánchez de Puerta, íntims amics del torero, on hi va romandre fins al 15 d'octubre de 1951, quan fou traslladat al seu propi mausoleu al Cementiri de la Mare de Déu de la Salut.
Còrdova li ha dedicat dos conjunts escultòrics: un bust a la Plaça de la Lagunilla, i un conjunt escultòric a la Plaça del Comte de Priego, mirant a l'església de Santa Marina.

## Vegeu també

* Lupe Sino

## Enllaços externs

* Article d'opinió de l'escriptor Arturo Pérez Reverte sobre en Manolete Arxivat 2007-03-10 a Wayback Machine. (castellà)
* Biografia (castellà)
* Crònica de la mort d'en Manolete (castellà)

## Referències

* ↑ «Manuel Laureano Rodríguez Sánchez | Real Academia de la Historia». [Consulta: 20 agost 2024].
* ↑ «Turismo de Córdoba» (en castellà). [Consulta: 20 agost 2024].
* ↑ «La Rana Dorada - Manolete». [Consulta: 20 agost 2024].
* ↑ «Manolete, IV Califa de Córdoba» (en espanyol europeu). [Consulta: 20 agost 2024].
* ↑ «Monumento a Manolete (Córdoba - España)» (en castellà). [Consulta: 20 agost 2024].
# Leptopogon

Leptopogon és un gènere d'ocells de la família dels tirànids (Tyrannidae).

## Taxonomia

Segons la Classificació del Congrés Ornitològic Internacional (versió 2.5, 2010) aquest gènere està format per 4 espècies:
* Leptopogon amaurocephalus - tiranet orellut de capell
* Leptopogon superciliaris - tiranet orellut capgrís
* Leptopogon rufipectus - tiranet orellut pit-roig
* Leptopogon taczanowskii - tiranet orellut inca
# Districte de Bor

El Districte de Bor (en serbi: Борски округ/Borski okrug) és un districte de Sèrbia situat a la part oriental del país. Té una població de 124.992 habitants, i el seu centre administratiu és Bor.

## Municipis

El districte està format pels municipis de:
* Bor
* Kladovo
* Majdanpek
* Negotin

## Demografia

Segons el cens de 2011, el districte de Bor té una població de 124.992 habitants. La composició ètnica del districte és la següent:
| Grup ètnic | Població |
| Serbis | 97.239 |
| Valacs | 13.313 |
| Gitanos | 2.244 |
| Romanesos | 791 |
| Altres | 5.592 |
| Total | 124.992 |

## Història

Els tracis van dominar la regió abans de la conquesta romana el segle i aC, que va debilitar i subjugar les trinus paleobalcàniques. Els mesis, una tribu tracio-dàcia, van ser vençuts per l'imperi romà per part de Marc Licini Cras, cònsol de l'any 30 aC. La regió va passar a formar part de la Mèsia Inferior el 87 dC, durant el mandat de l'emperador Domicià.
La influència de la Religió hel·lenística es deixa veure en diverses troballes arqueològiques fetes a Rovine i Tamnič, i en un relleu de Zeus, Heracles i Dionís trobat a Bukovo.
Al poble de Rogljevo s'hi ha excavat el jaciment romà amb necròpolis de Selište. Als jaciments de Negotin, per la seva banda, s'hi han trobat fibulae d'or i plata que daten dels anys 250-320 dC.

## Referències

* ↑ http://www.ceeol.com/aspx/issuedetails.aspx?issueid=df729e94-9a22-4268-b355-c38d7bb25010&articleId=b8cd53e1-869d-4d42-8aa8-920cc92a76ef
* ↑ http://www.doiserbia.nb.rs/img/doi/0350-0241/2003/0350-02410454225P.pdf
Nota: Tot el material oficial editat pel Govern de Sèrbia és públic per llei. La informació s'ha extret de srbija.gov.rs.
# Hewitt (Texas)

Hewitt és una ciutat al Comtat de McLennan a l'estat de Texas. Segons el cens del 2000 tenia 11.085 habitants.

## Demografia

Segons el cens del 2000, Hewitt tenia 11.085 habitants, 3.931 habitatges, i 3.223 famílies. La densitat de població era de 621,2 habitants per km².
Dels 3.931 habitatges en un 45,6% hi vivien nens de menys de 18 anys, en un 68,3% hi vivien parelles casades, en un 10,9% dones solteres, i en un 18% no eren unitats familiars. En el 14,2% dels habitatges hi vivien persones soles el 3,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,82 i el nombre mitjà de persones que vivien en cada família era de 3,12.
Per edats la població es repartia de la següent manera: un 29,9% tenia menys de 18 anys, un 7,6% entre 18 i 24, un 33% entre 25 i 44, un 22,8% de 45 a 60 i un 6,7% 65 anys o més.
L'edat mediana era de 33 anys. Per cada 100 dones de 18 o més anys hi havia 91,2 homes.
La renda mediana per habitatge era de 55.469 $ i la renda mediana per família de 59.409 $. Els homes tenien una renda mediana de 38.560 $ mentre que les dones 24.659 $. La renda per capita de la població era de 22.263 $. Aproximadament el 2,2% de les famílies i el 2,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hewitt». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Hewitt». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].

## Enllaços externs

* Official city website
* Cambra de comerç de Hewitt
* http://www.tshaonline.org/handbook/online/articles/hfh09
* ePodunk: perfil de Hewitt, Texas Arxivat 2019-11-20 a Wayback Machine.
* Hewitt a City-Data.com
# Publi Plauci Pròcul

Publi Plauci Pròcul (en llatí: Publius Plautius Proculus) va ser un magistrat romà que formava part de la gens Plàucia.
Va ser elegit cònsol l'any 328 aC, juntament amb el seu col·lega Publi Corneli Escàpula.
| « | L'any següent, quan Publi Plauci Pròcul i Publi Corneli Escàpula eren cònsols, no es va destacar per cap episodi de caràcter militar o civil | » |
| — Titus Livi. Ab Urbe Condita, VIII, 22 |||

## Referències

* ↑ Titus Livi. Ab Urbe Condita, VIII, 22
# Grup inuit de satèl·lits de Saturn

El grup inuit és una agrupació dinàmica de satèl·lits irregulars prògrads de Saturn, que segueixen una òrbita similar. Els seus semieixos majors varien entre els 11 i els 18 milions de km, les seves inclinacions estan entre els 40° i 50°, i les seves excentricitats entre els 0,15 i 0,48.
El grup està compost pels següents cinc membres en ordre creixent de distància a Saturn:
* Kiviuq
* Ijiraq
* Paaliaq
* Siarnaq
* Tarqeq
La Unió Astronòmica Internacional (UAI) ha assignat a aquests satèl·lits noms provinents de la mitologia inuit.
El grup sembla força homogeni en les primeres observacions, els satèl·lits mostren un color vermell claret (índexs de colors B−V = 0.79 i V−R = 0.51), similar al color dels satèl·lits del grup nòrdic i similar espectre infraroig. Observacions recents han revelat que Ijiraq és força més vermell que Paaliaq, Siarnaq i Kiviuq. A més, al contrari que els altres tres, l'espectre de Ijiraq no mostra una absorció feble prop dels 0,7 μm. Aquest tret s'atribueix a una possible font d'aigua.
L'homogeneïtat espectral (amb l'excepció d'Ijiraq) s'explicaria amb un origen comú, un sol cos que s'hauria trencat, no obstant la dispersió dels paràmetres orbitals necessita altres explicacions. Recentment s'han descrit ressonàncies seculars entre els membres del grup que podria proporcionar una explicació a la dispersió després de la col·lisió.

## Referències

* ↑ Grav, Tommy; Holman, Matthew J.; Gladman, Brett J.; Aksnes, Kaare Photometric survey of the irregular satellites, Icarus, 166,(2003), pp. 33-45. Preprint(anglès)
* ↑ Tommy Grav and Matthew J. Holman Near-Infrared Photometry of the Irregular Satellites of Jupiter and Saturn,The Astrophysical Journal, 605, (2004), pp. L141–L144 Preprint(anglès)
* ↑ Tommy Grav and James Bauer A deeper look at the colors of Saturnian irregular satellites, Preprint(anglès)
* Principals paràmetres orbitals de JPL
# Balconchán

Val Conchán (en castellà: Balconchán) és un municipi de la província de Saragossa, a la comunitat autònoma d'Aragó i enquadrat a la comarca de la Camp de Daroca.
# Dèdal (desambiguació)

«Dèdal» té aquests significats:
* Dèdal, a la mitologia grega, Dèdal era un arquitecte i artesà molt hàbil, famós per haver construït el laberint de Creta.
* Dèdal de Bitínia, escultor nascut a Bitínia,
Viccionari
# Hewlett

Hewlett és una concentració de població designada pel cens dels Estats Units a l'estat de Nova York. Segons el cens del 2000 tenia 7.060 habitants.

## Demografia

Segons el cens del 2000, Hewlett tenia 7.060 habitants, 2.634 habitatges, i 1.980 famílies. La densitat de població era de 3.062,8 habitants per km².
Dels 2.634 habitatges en un 33,4% hi vivien nens de menys de 18 anys, en un 62,9% hi vivien parelles casades, en un 9% dones solteres, i en un 24,8% no eren unitats familiars. En el 22,1% dels habitatges hi vivien persones soles el 10,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,67 i el nombre mitjà de persones que vivien en cada família era de 3,13.
Per edats la població es repartia de la següent manera: un 24,1% tenia menys de 18 anys, un 5,8% entre 18 i 24, un 26,8% entre 25 i 44, un 26,5% de 45 a 60 i un 16,8% 65 anys o més.
L'edat mediana era de 41 anys. Per cada 100 dones de 18 o més anys hi havia 86,5 homes.
La renda mediana per habitatge era de 66.550 $ i la renda mediana per família de 74.259 $. Els homes tenien una renda mediana de 51.977 $ mentre que les dones 40.750 $. La renda per capita de la població era de 38.803 $. Entorn de l'1,3% de les famílies i el 2,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hewlett». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
* ↑ «Geographic Comparison Table- Hewlett». American Fact Finder. Oficina del Cens dels Estats Units, 12-01-2010.
# Quinton Fortune

Quinton Fortune (Ciutat del Cap, Sud-àfrica 21 de maig de 1977) és un futbolista internacional sud-africà, que juga com a migcampista.

## Trajectòria

Va deixar el seu país als 11 anys per viure a Anglaterra, on es va incorporar als equips juvenils del Tottenham Hotspur FC. Sense arribar a debutar amb el primer equip, va marxar a l'Atlètic de Madrid.
A Espanya va estar al club matalasser i al RCD Mallorca, però amb prou feines va jugar uns quants partits. El 1999 retorna a Anglaterra, al Manchester United FC, on passa la millor part de la seua carrera, tot i no ser titular.
Després de jugar a la Premier amb altres equips de menor rang, fitxa pel Brescia, on tampoc gaudeix de massa minuts. El 2009 jugà amb el Tubize, de la segona divisió belga.
El 4 d'agost 2009 es va signar un acord a curt termini a Doncaster Rovers. Va marcar el seu primer gol contra Rovers Ipswich Town. A més, va ser expulsat en l'empat 2 a 2 contra el Scunthorpe United. No se li va oferir una extensió al seu contracte al club i va ser acomiadat el 4 de febrer de 2010.

## Internacional

Fortune ha estat 53 cops internacional per Sud-àfrica, i ha marcat un gol. Va formar part del combinat del seu país als Mundials de 1998 i 2002.

## Títols

* FA Cup 2003
* Intercontinental 1999
# Gubernija

Gubernija és una empresa de cervesa a Lituània. És una de les més antigues en el món, ja que va ser fundada el 1665. Gubernija cotitza en la borsa de valors NASDAQ OMX Vilnius de Vílnius. A diferència d'altres fàbriques de cervesa lituanes, Gubernija té els seus propis locals de bars.
Va ser privatitzada el 1999, i el 2006 va passar a les mans de Tomkus. El president és Romualdas Dunauskas.

## Producció de marques

* Ekstra,
* Grand,
* Ledas
* Ledukas, Cervesa sense alcohol
* Kunigaikščių,
* Žigulinis, Lager
* Dvaro Mišas

## Referències

* ↑ «University of Brighton Repository - Gubernija Brewery: Emerging within emerging markets». [Consulta: 18 desembre 2010].
* ↑ «LithuanianBeer.com: Gubernija Lithuanian Beer». Arxivat de l'original el 2010-03-31. [Consulta: 18 desembre 2010].
* ↑ «NASDAQ OMX Baltic». Arxivat de l'original el 2011-10-08. [Consulta: 18 desembre 2010].
* ↑ «Gubernija brewery tops in export suds». [Consulta: 18 desembre 2010].
* ↑ «Gubeernija, AB». Arxivat de l'original el 2011-07-21. [Consulta: 18 desembre 2010].
* ↑ «Publisher Tomkus takes over Gubernija brewery». [Consulta: 18 desembre 2010].
* ↑ «Off the wire», 18-12-2010. [Consulta: 18 desembre 2010].
* ↑ «Gubernija Ekstra Soft». [Consulta: 18 desembre 2010].
* ↑ «2001-09-05». [Consulta: 18 desembre 2010].
* ↑ «Gubernija Ledu Kas - Low Alcohol :: Beer Reviews and Information». Arxivat de l'original el 2011-07-07. [Consulta: 18 desembre 2010].
* ↑ «Gubernija Ledukas». [Consulta: 18 desembre 2010].
* ↑ «-=Alutis.LT=- jei alus yra, jis yra ir čia...». Arxivat de l'original el 2011-07-22. [Consulta: 18 desembre 2010].
* ↑ «Gubernija Kunigaikščių (Dukes') - Gubernija Brewery - Šiauliai, Lithuania - BeerAdvocate». [Consulta: 18 desembre 2010].
* ↑ «-=Alutis.LT=- jei alus yra, jis yra ir čia...». Arxivat de l'original el 2011-07-22. [Consulta: 18 desembre 2010].
* ↑ «Kunigaikščių». [Consulta: 18 desembre 2010].
* ↑ «Gubernija Žigulinis». [Consulta: 18 desembre 2010].
* ↑ «Gubernija Dvaro Mišas». [Consulta: 18 desembre 2010].

## Enllaços externs

* Gubernija
# Manuel de Burgos

«Manuel de Burgos» té aquests significats:
* Manuel Burgès i Juanico, (1874-1945), compositor i pianista que, ocasionalment, emprà el pseudònim Manuel de Burgos.
* Manuel de Burgos y Mazo, (1862-1946), polític espanyol de la Restauració borbònica.
# Miguel González Bastón

Miguel González Bastón (Marín, 29 de juny de 1961) és un exfutbolista i entrenador gallec. Com a jugador ocupava la posició de porter.

## Trajectòria

Format a les categories inferiors de l'Atlètic de Madrid, va arribar a militar al conjunt filial, l'Atlético Madrileño, on va romandre a l'ombra d'Abel Resino i de Mejías. Sense debutar amb el primer equip matalasser, el 1985 fitxa pel Real Burgos, amb qui ascendeix en tres anys de Tercera a Segona Divisió.
Entre 1988 i 1990 és el porter titular amb el conjunt castellanolleonès a Segona Divisió, perdent-se només un encontre de lliga en tot aquest període. A més a més, va ser el porter menys golejat de la categoria a la temporada 89/90, que va contribuir a l'ascens del Burgos a primera divisió eixe any.
A la màxima categoria, el porter perd la titularitat en benefici d'Elduayen, i en tres temporades a primera divisió, només suma deu partits. El 1993 el Burgos baixa a Segona i l'any següent, a Segona B, en un primer pas de la desaparició del club. La temporada 93/94 disputa 17 partits amb els castellans. Posteriorment milita a Portugal (Chaves) i Dinamarca abans de penjar les botes.
Després de la seua retirada, ha seguit vinculat al món del futbol com a entrenador de porters de l'Atlètic de Madrid.

## Enllaços externs

* Fitxa del jugador
# Sangerhausen

Sangerhausen és una ciutat de Saxònia-Anhalt, Alemanya, i la capital del districte de Sangerhausen. Està situada cap al sud-est de les muntanyes del Harz, a 35 km a l'est de Nordhausen, i a 50 km a l'oest de Halle (Saale).

## Història

Sangerhausen és una de les ciutats més velles de la regió històrica de Turíngia, sent ja citada en un document de 991 dins de les propietats que pertanyien a l'emperador.
Per matrimoni va passar al territori de Turíngia, i a partir de 1056 va ser un país independent. Va tornar a formar part de Turíngia; el 1249 queia sota el poder de Meissen, i el 1291, de Brandenburg. El 1372 s'incorporava a Saxònia fins al 1815, quan s'unia a Prússia.

## Monuments destacats

* Altes Rathaus, aixecat en 1431-1437 després que un edifici anterior s'hagués cremat el 1358.
* Església de Santa Maria (Marienkirche), construïda el 1350 en l'estil gòtic.
* Església de Sant Jaume (Jakobikirche) (1457-1542), un edifici del gòtic tardà amb una nau principal i tres de laterals. Té un 61 m. d'altura, i un campanar una mica inclinat, amb una coberta del barroc. L'interior té una rica decoració pintada el 1665 per Georg Bottschild, mentre que el cadirat i l'altar major són d'un monestir agustí, tancat el 1539. Posseeix també nombroses tombes i relleus.
* Església de Sant Ulrich (Ulrichkirche), un dels edificis romànics més interessants a Alemanya. És una basílica construïda entre 1116 i 1123, amb un campanar afegit al segle xv. Té una nau principal i dues de laterals amb volta de creu. La part oriental té cinc absis.
* L'Altes Schloss ("Castell Vell"), construït pels senyors de Meissen. Ara resta només una torre.
* El Palau Nou o Neues Schloss va ser construït per Kaspar Tryller, ministre de Finances de l'Electorat de Saxònia, des de 1612 a 1622. És un estil del renaixement, i actualment és on està el govern del comtat.
A prop hi ha el famós Castell de Kyffhausen, i l'anomenada Cova de Barbarossa, l'única cova d'anhidrita a Europa que pot ser visitada per turistes.
Sangerhausen és també on se celebra l'Europa-Rosarium, la col·lecció més gran de roses del món, creada el 1903.

## Viles agermanades

* Trnava, Eslovàquia